L 302/26
DA
Den Europæiske Unions Tidende
22.11.2022
8.3.
Køretøjsgodkendelsen bliver ikke ugyldig ved at køretøjsfabrikanten monterer sædvanligt privat udstyr eller kontorudstyr, bortset fra mobilkommunikationsudstyr, der opfylder forskrifterne i andre regulativer, og monteres, udskiftes eller fjernes i overensstemmelse med udstyrsfabrikantens og køretøjsfabrikantens anvis­ ninger.
Dette udelukker ikke, at køretøjsfabrikanten monterer kommunikationsudstyr efter passende retningslinjer for monteringen, der er fastlagt af køretøjs- og/eller udstyrsfabrikanten.
Køretøjsfabrikanten skal på prøvningsmyndighedens forlangende fremlægge dokumentation for, at køretøjets funktionsevne ikke påvirkes ugunstigt af sådanne radiosendere.
Dette kan ske i form af en erklæring om, at sendeeffekten og anlægget er af en sådan beskaffenhed, at dette regulativs immunitetsniveau yder tilstrækkelig beskyttelse, når der kun er tale om transmission, dvs. bortset fra transmission i forbindelse med prøvningen i punkt 6.
Dette regulativ tillader ikke brug af radiosendere, for hvilke der gælder andre krav til udstyret selv eller dets brug.
9.
Produktionens overensstemmelse Procedurerne til sikring af produktionens overensstemmelse skal opfylde bestemmelserne i overenskomstens tillæg 2 (E/ECE/324-E/ECE/TRANS/505/Rev.2), idet følgende forskrifter finder anvendelse:
9.1.
Køretøjer eller komponenter eller elektriske/elektroniske enheder, som er godkendt efter dette regulativ, skal være produceret således, at de er i overensstemmelse med den godkendte type, idet de opfylder forskrifterne i punkt 6, og i givet fald punkt 7, ovenfor.
9.2.
Produktionens overensstemmelse i henseende til et køretøjs, en komponents eller en separat teknisk enheds overensstemmelse kontrolleres på grundlag af oplysningerne i meddelelsesformularen i bilag 3A og/eller 3B til dette regulativ.
9.3.
Hvis den typegodkendende myndighed ikke er tilfreds med fabrikantens kontrolprocedure, finder punkt 9.3.1, 9.3.2 og 9.3.3 nedenfor anvendelse
9.3.1.
Ved kontrol af seriefremstillede køretøjer, komponenter eller elektriske/elektroniske enheder anses produk­ tionen for at være i overensstemmelse med dette regulativs forskrifter med hensyn til emission af bred­ båndselektromagnetiske forstyrrelser og smalbåndselektromagnetiske forstyrrelser, hvis de målte værdier ikke er mere end 4 dB (60 %) over referencegrænserne i punkt 6.2.2.1, 6.2.2.2, 6.3.2.1 og 6.3.2.2 og i givet fald punkt 7.2.2.1 og 7.2.2.2 (for køretøjer) samt punkt 6.5.2.1 og 6.6.2.1 og i givet fald 7.10.2.1 (for elektriske/elektroniske enheder), alt efter hvad der er relevant.
9.3.2.
Ved kontrol af seriefremstillede køretøjer, komponenter eller elektriske/elektroniske enheder anses produk­ tionen for at være i overensstemmelse med dette regulativs forskrifter med hensyn til immunitet over for elektromagnetisk stråling, hvis køretøjets elektriske/elektroniske enhed ikke udviser nogen forringelse med hensyn til den direkte styring af køretøjet, som vil kunne bemærkes af føreren eller af nogen anden trafikant, når køretøjet befinder sig i den i bilag 6, punkt 4, specificerede tilstand og udsættes for en feltstyrke, som udtrykt i V/m er højst 80 % af de referencegrænser, der er foreskrevet i punkt 6.4.2.1 og i givet fald punkt 7.7.2.1 for køretøjer samt punkt 6.8.2.1 og i givet fald punkt 7.18.2.1 for elektriske/ elektroniske enheder.
9.3.3.
Ved kontrol af en seriefremstillet komponent eller separat teknisk enhed anses produktionen for at være i overensstemmelse med dette regulativs forskrifter med hensyn til ledningsbårne forstyrrelser og emission, hvis komponenten eller den separate tekniske enhed ikke udviser nogen forringelse af de »immunitets­ relaterede funktioners« ydeevne op til de i punkt 6.9.1 og i givet fald 7.19.1 anførte niveauer og ikke overstiger niveauerne anført i punkt 6.7.1 og i givet fald 7.17.1 ovenfor.
10.
Sanktioner i tilfælde af produktionens manglende overensstemmelse
10.1.
Godkendelser, som er meddelt for en type køretøj, komponent eller separat teknisk enhed i henhold til dette regulativ, kan inddrages, hvis forskrifterne i punkt 6 og i givet fald punkt 7 ovenfor ikke er opfyldt, eller hvis det udvalgte køretøj ikke har bestået de i punkt 6 eller i givet fald punkt 7 ovenfor foreskrevne prøvninger.
10.2.
Hvis en part i overenskomsten, som anvender dette regulativ, inddrager en godkendelse, som den tidligere har meddelt, skal den straks underrette de øvrige parter i overenskomsten, som anvender dette regulativ, herom ved hjælp af en meddelelsesformular, svarende til modellerne i bilag 3A og 3B til dette regulativ.
11.
Endeligt ophør af produktionen Hvis indehaveren af en godkendelse definitivt ophører med at fremstille en type køretøj eller elektrisk/ elektronisk enhed, skal han underrette den typegodkendende myndighed, der har meddelt godkendelsen, og